Qozog‘istonning Turkiston shahri fuqarosi travmatik qurol bilan o‘z oila a’zolarini otib tashladi. U o‘z turmush o‘rtog‘i, besh yoshli qizi va ikki akasining umriga zomin bo‘ldi. Shuningdek, jinoyatchi olti yoshli o‘g‘li va onasini jarohatlab, o‘z joniga qasd qilishga harakat qildi. Bu haqda “Interfaks-Qozog‘iston” politsiya vakili xabariga asoslanib ma’lum qildi.Hodisa 10 oktabr kuni sodir bo‘ldi. 30 yoshli jinoyatchi, uning 52 yoshli onasi va o‘g‘li shifoxonaga yotqizildi. Ular jonlantirish bo‘limida og‘ir ahvolda davolanmoqda.Hodisa joyida 9 millimetr kalibrli Streamer travmatik to‘pponchasi, uch gilza, ikki patron, sport ganteli va elektroshoker topildi. Shu munosabat bilan jinoiy ish qo‘zg‘atildi. Tergov ma’lumotlariga ko‘ra, jinoyat rashk tufayli sodir etilgan.